ଟ୍ରକ ଧକ୍କାରେ ବୃଦ୍ଧାଙ୍କ ମୃତ୍ୟୁ, ଭାରିଯାନ ନିଷେଧ ସତ୍ତ୍ୱେ କିପରି ପ୍ରବେଶ କରୁଛି ଗାଡି ? କ୍ଷତିପୂରଣ ଦାବିରେ ଆନ୍ଦୋଳନ - Prameya News7\nଟ୍ରକ ଧକ୍କାରେ ବୃଦ୍ଧାଙ୍କ ମୃତ୍ୟୁ, ଭାରିଯାନ ନିଷେଧ ସତ୍ତ୍ୱେ କିପରି ପ୍ରବେଶ କରୁଛି ଗାଡି ? କ୍ଷତିପୂରଣ ଦାବିରେ ଆନ୍ଦୋଳନ\n21/01/2021 at 2:30 PM\nଢେଙ୍କାନାଳ ୨୧।୦୧ଃ ଦୁର୍ଘଟଣା ପରେ ଉତ୍ତେଜନା । ଦୁର୍ଘଟଣାରେ ୮୦ବର୍ଷୀୟା ବୃଦ୍ଧାଙ୍କ ମୃତ୍ୟୁ ପରେ ଉତ୍ତେଜନା ଦେଖାଦେଇଛି । ଢେଙ୍କାନାଳ ସହରର ବାଜିଚୌକ ଅଞ୍ଚଳରେ ଦେଖାଦେଇଛି ଉତ୍ତେଜନା । ମୃତକଙ୍କ ପରିବାରକୁ କ୍ଷତିପୂରଣ ଦାବିରେ ଆନ୍ଦୋଳନ କରୁଛନ୍ତି ଗ୍ରାମବାସୀ । ଘଟଣାସ୍ଥଳରେ ସ୍ଥାନୀୟ ପ୍ରଶାସନ ପହଞ୍ଚି ଉତ୍ୟକ୍ତଲୋକଙ୍କୁ ବୁଝାସୁଝା କରୁଛି ।\nଖବର ଅନୁଯାୟୀ, ବାଜିଚୌକ ନିକଟରେ ତାରା ରାଉତ ନାମକ ଜଣେ ବୃଦ୍ଧା ରାସ୍ତା ଅତିକ୍ରମ କରୁଥିଲେ । ହଠାତ୍ ଏହି ସମୟରେ ଏକ ଟ୍ରକ ଆସି ତାଙ୍କୁ ଧକ୍କା ଦେଇଥିଲା । ଟ୍ରକ ଦୁର୍ଘଟଣାରେ ବୃଦ୍ଧାଙ୍କ ମୃତ୍ୟୁ ହୋଇଯାଇଛି । ଦୁର୍ଘଟଣାରେ ବୃଦ୍ଧାଙ୍କ ମୃତ୍ୟୁ ପରେ ଉତ୍ତେଜନା ଦେଇଦେଇଥିଲା । ପ୍ରଶାସନ ବାଜିଚୌକ ଠାରୁ ସିମିଳିଆ ଛକ ପର୍ଯ୍ୟନ୍ତ ସକାଳ ୬ଟାରୁ ରାତି ୧୦ଟା ପର୍ଯ୍ୟନ୍ତ ନୋ-ଏଣ୍ଟ୍ରି ଘୋଷଣା କରିଥିଲା । କିନ୍ତୁ କଟକଣା ସତ୍ତ୍ୱେ କିପରି ଭାରିଯାନ ଚଳାଚଳା କରୁଛି ବୋଲି ପ୍ରଶ୍ନ କରିଛନ୍ତି ସ୍ଥାନୀୟବାସିନ୍ଦା ।\nତେବେ ନୋ-ଏଣ୍ଟ୍ରିରେ ଗାଡି ଚଳାଚଳ ପାଇଁ ଦୁର୍ଘଟଣା ଘଟିଥିବା ସ୍ଥାନୀୟଲୋକେ ଅଭିଯୋଗ କରିଛନ୍ତି । ମୃତକଙ୍କ ପରିବାରକୁ ପଚାଷ ହଜାର ଟଙ୍କା କ୍ଷତିପୂରଣ ବାବଦରେ ଅଡି ବସିଛନ୍ତି ସ୍ଥାନୀୟ ବାସିନ୍ଦା। ଘଟଣାସ୍ଥଳରେ ସଦର ତହସିଲଦାର ଓ ଟାଉନଥାନା ପୋଲିସ ଟ୍ରକକୁ ଜବତ କରିବା ସହ ଡ୍ରାଇଭରକୁ ଅଟକ ରଖି ତଦନ୍ତ ଆରମ୍ଭ କରିଛନ୍ତି । ଏହାସହ ଉତ୍ୟକ୍ତ ଲୋକଙ୍କୁ ମଧ୍ୟ ବୁଝାସୁଝା କରୁଛି ପୁଲିସ ।\nଅଘୋଷିତ ବିଦ୍ୟୁତ କାଟ୍ : ଦୀର୍ଘ ୧୨ଘଣ୍ଟା ଧରି ଅନ୍ଧାରରେ ରହିଲା ଆଖଣ୍ଡଳମଣୀ ପୀଠ\nସୋସିଆଲ ମିଡ଼ିଆରେ ପାକିସ୍ଥାନ ପ୍ରେମ ପଡ଼ିଲା ମହଙ୍ଗାଃ ଯୁବକଙ୍କ ବିରୋଧରେ ଦେଶଦ୍ରୋହ ମାମଲା ରୁଜ୍ଜୁ\nନଭେମ୍ୱର ପହିଲାରୁ ପାଠପଢାଃ ପ୍ରାଥମିକ ସ୍କୁଲରୁ କଲେଜ ଯାଏଁ ସବୁ ଖୋଲିବ, ଛଟ୍ ପୂଜାକୁ ବି ଅନୁମତି\nଦେଶ- ବିଦେଶ (33,327)
